CELEX: 32008R1109
Language: sk
Date: 2008-11-06 00:00:00
Title: Nariadenie Komisie (ES) č. 1109/2008 zo 6. novembra 2008 , ktorým sa stýkrát mení a dopĺňa nariadenie Rady (ES) č. 881/2002, ktoré ukladá niektoré špecifické obmedzujúce opatrenia namierené proti niektorým osobám a subjektom spojeným s Usámom bin Ládinom, sieťou Al-Qaida a Talibanom

8.11.2008   
            
            
               SK
            
            
               Úradný vestník Európskej únie
            
            
               L 299/23
            
         
      NARIADENIE KOMISIE (ES) č. 1109/2008
   zo 6. novembra 2008,
   ktorým sa stýkrát mení a dopĺňa nariadenie Rady (ES) č. 881/2002, ktoré ukladá niektoré špecifické obmedzujúce opatrenia namierené proti niektorým osobám a subjektom spojeným s Usámom bin Ládinom, sieťou Al-Qaida a Talibanom
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (ES) č. 881/2002, 27. mája 2002, ktoré ukladá niektoré špecifické obmedzujúce opatrenia namierené proti niektorým osobám a subjektom spojeným s Usámom bin Ládinom, sieťou Al-Qaida a Talibanom a zrušuje nariadenie Rady (ES) č. 467/2001, ktoré zakazuje vývoz určitého tovaru a služieb do Afganistanu, posilňuje zákaz letov a rozširuje zmrazenie finančných prostriedkov a ďalších finančných zdrojov vo vzťahu k Talibanu v Afganistane (1), a najmä na jeho článok 7 ods. 1 prvú zarážku,
   keďže:
   
               (1)
            
            
               Príloha I k nariadeniu (ES) č. 881/2002 uvádza osoby, skupiny a subjekty, na ktoré sa podľa uvedeného nariadenia vzťahuje zmrazenie finančných prostriedkov a hospodárskych zdrojov.
            
         
               (2)
            
            
               Sankčný výbor Bezpečnostnej rady Organizácie spojených národov rozhodol 10. októbra 2008 o zmene a doplnení zoznamu osôb, skupín a subjektov, na ktoré by sa malo uplatňovať zmrazenie finančných prostriedkov a hospodárskych zdrojov, pridaním troch osôb na tento zoznam, vzhľadom na informácie v súvislosti s ich spojením s Al-Qaidou.
            
         
               (3)
            
            
               Príloha I by sa preto mala zodpovedajúcim spôsobom zmeniť a doplniť.
            
         
               (4)
            
            
               S cieľom zabezpečiť účinnosť opatrení stanovených v tomto nariadení musí toto nariadenie nadobudnúť účinnosť bezodkladne.
            
         
               (5)
            
            
               Komisia oznámi dotknutým osobám dôvody, na ktorých sa toto nariadenie zakladá a umožní im vyjadriť sa k nim a s prihliadnutím na tieto vyjadrenia a možné dostupné dodatočné informácie toto nariadenie prehodnotí,
            
         PRIJALA TOTO NARIADENIE:
   Článok 1
   Príloha I k nariadeniu (ES) č. 881/2002 sa týmto mení a dopĺňa tak, ako je stanovené v prílohe k tomuto nariadeniu.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 6. novembra 2008
      
         
            Za Komisiu
         
         Benita FERRERO-WALDNER
         
         
            členka Komisie
         
      
   
   
      (1)  Ú. v. ES L 139, 29.5.2002, s. 9.
   
      PRÍLOHA
      Príloha I k nariadeniu (ES) č. 881/2002 sa mení a dopĺňa takto:
      Pod nadpis „Fyzické osoby“ sa dopĺňajú tieto záznamy:
      
                  (1)
               
               
                  Adil Muhammad Mahmud Abd Al-Khaliq (alias a) Adel Mohamed Mahmoud Abdul Khaliq, b) Adel Mohamed Mahmood Abdul Khaled). Dátum narodenia: 2.3.1984. Miesto narodenia: Bahrajn. Číslo cestovného pasu: 1632207 (Bahrajn). Ďalšie informácie: a) konal v mene Al-Qaidy a Líbijskej islamskej bojovej skupiny a poskytoval im finančnú, materiálnu a logistickú podporu vrátane dodávania elektrických častí používaných vo výbušninách, počítačov, GPS prístrojov a vojenského vybavenia, b) vycvičený Al-Qaidou v južnej Ázii v ľahkých zbraniach a výbušninách; bojoval s Al-Qaidou v Afganistane, c) zadržaný v Spojených arabských emirátoch v januári 2007 na základe obvinenia z členstva v Al-Qaide a Líbijskej islamskej bojovej skupine, d) po odsúdení koncom roku 2007 v Spojených arabských emirátoch bol na zostávajúci výkon trestu začiatkom roku 2008 prevezený do Bahrajnu.
               
            
                  (2)
               
               
                  Abd Al-Rahman Muhammad Jaffar Ali (alias a) Abd al-Rahman Muhammad Jaffir, b) Abd al-Rahman Muhammad Jafir Ali, c) Abd al-Rahman Jaffir Ali, d) Abdul Rahman Mohamed Jaffer Ali, e) Abdulrahman Mohammad Jaffar, f) Ali Al-Khal, g) Abu Muhammad Al-Khal). Dátum narodenia: 15.1.1968. Miesto narodenia: Muharraq, Bahrajn. Štátna príslušnosť: Bahrajn. Ďalšie informácie: a) financovateľ a sprostredkovateľ Al-Qaidy usadený v Bahrajne, b) v januári 2008 odsúdený Najvyšším bahrajnským trestným súdom za financovanie terorizmu, absolvovanie teroristického výcviku, sprostredkovanie ciest iným osobám za účelom absolvovania teroristického výcviku v zahraničí a za členstvo v teroristickej organizácii. Prepustený po rozsudku súdu a skončení výkonu trestu. c) sídli v Bahrajne (máj 2008).
               
            
                  (3)
               
               
                  Khalifa: Muhammad Turki Al-Subaiy (alias a) Khalifa Mohd Turki Alsubaie, b) Khalifa Mohd Turki al-Subaie, c) Khalifa Al-Subayi, d) Khalifa Turki bin Muhammad bin al-Suaiy). Dátum narodenia: 1.1.1965. Štátna príslušnosť: Katar. Číslo cestovného pasu: 00685868 (Katar). Číslo preukazu totožnosti: 26563400140 (Katar). Ďalšie informácie: a) financovateľ a sprostredkovateľ terorizmu usadený v Katari, ktorý poskytoval finančnú podporu a konal v mene vyšších vodcov Al-Qaidy vrátane presunu nových členov do výcvikových táborov Al-Qaidy v južnej Ázii, b) v januári 2008 odsúdený v neprítomnosti Najvyšším bahrajnským trestným súdom za financovanie terorizmu, absolvovanie teroristického výcviku, sprostredkovanie ciest iným osobám za účelom absolvovania teroristického výcviku v zahraničí a za členstvo v teroristickej organizácii, c) zadržaný v Katari v marci 2008. Vo výkone trestu v Katari (jún 2008).